Мы махуэхэм
Гъатхэпэм и 23, щэбэт
Метеорологием и дунейпсо махуэщ
Урысейм и Гидрометеорологие IэнатIэм и лэжьакIуэхэм я махуэщ
1876 гъэм урыс инженер Яблочков Павел электрокъарукIэ лажьэ лампIым и патент къратащ.
1848 гъэм Венгриер Австрием къызэрыхэкIыр хэIущIыIу ищIащ.
1891 гъэм футболым япэ дыдэу къыщагъэсэбэпащ гъуэхэм Iуалъхьэ хъарыр — Инджылызым и Ищхъэрэ, Ипщэ щIыналъэхэм я командэхэр щызэдэджэгум.
1956 гъэм япэ ислъам республикэр – Пакистаныр – къэунэхуащ.
2001 гъэм хы Хуэмым щыщIрагъэлъэфащ хьэршым щылэжьа «Мир» станцыр.
Совет кхъухьлъатэзехуэ цIэрыIуэ, авиацэм и генерал-майор, Совет Союзым и ЛIыхъужь цIэр япэу зыфIаща гупым яхэта Ляпидевский Анатолий къызэралъхурэ илъэси 111-рэ ирокъу.
Шапсыгъ лъэпкъым къыхэкIа, Совет Союзым и ЛIыхъужь Ацумыжь Айдэмыр къызэралъхурэ илъэси 107-рэ ирокъу.
Зеикъуэ къуажэм щIыхь зиIэ и цIыхуу щыта, IуэрыIуатэдж ХьэфIыцIэ Мусэбий къызэралъхурэ илъэс 96-рэ ирокъу.
УФ-м щIыхь зиIэ и юрист, юстицэмкIэ 2-нэ класс зиIэ къэрал чэнджэщэгъу Абазэ Руслан къызэралъхурэ илъэс 80 ирокъу.
Урысей фигурист, дунейм тIэунейрэ и чемпион, Олимп чемпион Маринин Максим и ныбжьыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ, жэщым уэс къыщесынущ. Хуабэр махуэм градуси 9 — 10, жэщым градус 1 – 2 щыхъунущ.
Гъатхэпэм и 24, тхьэмахуэ
Жьэн узым ебэныным и дуней-псо махуэщ. Нэмыцэ микробиолог Кох Роберт 1882 гъэм хэIущIыIу ищIащ жьэн узыр къэзышэ бактериер къызэрихутар. Зы илъэс дэкIри, абы къихутащ талор къызыхэкIыр. И лэжьыгъэ телъыджэхэм папщIэ 1905 гъэм Кох къратащ Нобель и саугъэтыр.
Урысейм и Дзэ-Хьэуа Къарухэм я штурман IэнатIэм и махуэщ
Пакистаным щагъэлъапIэ я къэралыгъуэм и махуэр
1753 гъэм Урысей империем цIыхум и хьэкумыр укIкIэ ящIэну зэрыхуимытым теухуа унафэ къыщащтащ.
1801 гъэм Урысейм и император Павел Езанэр Санкт-Петербург щиIэ Михайловскэ уардэунэм щаукIауэ нэху къекIащ.
1802 гъэм Инджылызым щыщ къэхутакIуэ Тревитик Ричард бахъэкIэ лажьэ мафIэгу къызэригупсысам щыхьэт техъуэ тхылъ иратащ.
1822 гъэм Бирмингем (Инджылыз) щыщ инженер Черч Уильям тхыгъэхэр къызэращып япэ типографие машинэ зэрызэпкърилъхьам и патент къыдихащ.
1898 гъэм япэ америкэ автомобилыр ящащ.
2008 гъэм Олимпием (Алыдж) деж щыпагъанэри ирахьэжьащ Китайм и къалащхьэ Пекин а гъэ дыдэм шыщхьэуIум и 8 – 24-хэм щекIуэкIыну траухуа Олимп Джэгухэм я мафIэр. А Олимпиадэр тхуэугъурлащ адыгэхэм — алыдж-урым бэнэкIэ лIэужьыгъуэмкIэ абы чемпион щыхъуауэ щытащ Хъущт Аслъэнбэч.
Совет физик, академик, оптикэм и лъабжьэр СССР-м щызыгъэтIылъа Вавилов Сергей къызэралъхурэ илъэси 128-рэ ирокъу.
Совет уэрэджыIакIуэ цIэрыIуэ, РСФСР-м и цIыхубэ артист Козловский Иван къызэралъхурэ илъэси 119-рэ ирокъу.
Совет уэрэджыIакIуэ цIэрыIуэ, актрисэ, СССР-м и цIыхубэ артисткэ Шульженкэ Клавдие къызэралъхурэ илъэси 113-рэ ирокъу.
Совет шахматист, дунейпсо чемпион Смыслов Василий къызэралъхурэ илъэс 98-рэ ирокъу.
Философие щIэныгъэхэм я доктор, ЩIДАА-м и академик, КъШР-м щIэныгъэхэмкIэ щIыхь зиIэ и лэжьакIуэ Шенкао Мухьэмэд и ныбжьыр илъэс 71-рэ ирокъу.
КъШР-м и къэрал, политикэ лэжьакIуэ Арэшыкъуэ Мухьэмэд и ныбжьыр илъэс 71-рэ ирокъу.
КъБР-м щIыхь зиIэ и артист Хъыдзэдж Борис и ныбжьыр илъэс 68-рэ ирокъу.
УэрэджыIакIуэ, УФ-м и цIыхубэ артист Серов Александр и ныбжьыр илъэс 65-рэ ирокъу.
КъБР-м щIыхь зиIэ и журналист Шыдакъ Татьянэ къыщалъхуа махуэщ.
УэрэджыIакIуэ, Адыгэ Республикэм и цIыхубэ артисткэ Нэхей Тамарэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэс къыщесынущ. Махуэм хуабэр градуси 2 — 3, жэщым щIыIэр 1 градус щыхъунущ.
Гъатхэпэм и 25, блыщхьэ
ООН-м и лэжьакIуэхэу гъэру яIыгъхэм, хъыбарыншэу кIуэдахэм къащхьэщыжыным и дуней-псо махуэщ
ЦIыхур гъэпщылIынымрэ щхьэхуимытхэмкIэ сату щIынымрэ я лей зытехьахэм я дунейпсо махуэщ
Спорт кином и дунейпсо махуэщ
УФ-м щагъэлъапIэ Щэнхабзэм и лэжьакIуэхэм я махуэр
Алыдж къэралыгъуэм и щхьэхуитыныгъэм и махуэщ
412 гъэм Венецием — Италием и ищхъэрэ щIыналъэм щыIэ къалэ телъыджэм — и лъабжьэр ягъэ- тIылъащ.
1940 гъэм Тегеран Iэ щытрадзащ Иранымрэ СССР-мрэ сату IэнатIэм, тенджызым щызэдэлэжьэным теухуа зэгурыIуэныгъэм.
1974 гъэм СССР-м и кинотеатрхэм япэу щагъэлъэгъуащ Шукшин Василий и «Калина красная» фильмыр.
Совет уэрэджыIакIуэ, Урысейм и цIыхубэ артисткэ Пахоменкэ Марие къызэралъхурэ илъэс 82-рэ ирокъу.
Инджылыз уэрэджыIакIуэ, музыкант, композитор Элтон Джон и ныбжьыр илъэс 72-рэ ирокъу.
Украинэм щыщ боксёр цIэрыIуэ, дуней псом, Олимп Джэгухэм я чемпион Кличко Владимир и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 7, жэщым градус 1 – 3 щыхъунущ.
